open-index/open-wikipedia-markdown huggingface dataset:
1898 בספורט

## טניס
### אליפות וימבלדון
* אליפות וימבלדון 1898

## כדורגל
### קבוצות שנוסדו

#### אירופה
* אתלטיק בילבאו - 
* דרמשטדט - 
* יאנג בויז ברן - 
* מכבי ברלין - 
* סטנדרד ליאז' - 
* תון - 

#### אמריקה
* ואסקו דה גאמה - 

### כדורגל לפי מדינות
#### [[כדורגל באיטליה|איטליה]]
* הוקמה התאחדות הכדורגל האיטלקית

#### [[כדורגל באנגליה|אנגליה]]
* פרמייר ליג - שפילד יונייטד זוכה באליפות.
* הגביע האנגלי - נוטינגהאם פורסט זוכה בגביע האנגלי.

#### [[כדורגל בארגנטינה|ארגנטינה]]
* ליגת העל הארגנטינאית - "לומאס אתלטיק" מבואנוס איירס זוכה באליפות

## [[כדורסל]]
החלו משחקים בליגת ה NBL, הליגה המקצוענית הראשונה בארצות הברית.

## קישורים חיצוניים

קטגוריה:1898 בספורט
הרבלוק

**הרבלוק** (אנגלית: **Herblock**) היה השם בו נודע **הרברט לורנס בלוק** (13 באוקטובר 1909 - 7 באוקטובר 2001) קריקטוריסט אמריקאי מחשובי הקריקטוריסטים הפוליטיים בארצות הברית. ידוע בכך שטבע את המונח "מקארתיזם".

## חייו
הרברט בלוק נולד בשיקגו. אביו היה כימאי, והוא נפטר כשהרברט היה צעיר. בראיון אמר שהוא חושב שהיו לאביו שורשים יהודיים, אך האב לא שמר על דת או מסורת. אימו הייתה קתולית ושאפה להעניק לילדיה חינוך קתולי.

בשנת 1929, כשהיה בן 20, החל לפרסם קריקטורות פוליטיות בעיתון *Chicago Daily News* בשיקגו. הקריקטורה הראשונה שפרסם בעיתון עסקה בשימור של יערות ועצים, ולדבריו בתקופת עבודתו שם הוא התמקד בנושאים קלילים ולא הרגיז אף אחד. על אף שמשפחתו הייתה שמרנית, במהלך השפל הגדול פיתח גישה ביקורתית כלפי מדיניותו של הנשיא הרברט הובר ותמך בניו דיל שהוביל הנשיא פרנקלין דלאנו רוזוולט. בין השנים 1933 ל-1943 פרסם קריקטורות ברשת עיתונים. במהלך שנות השלושים התרכזו ציוריו בהתראה מפני מסוכנותו של היטלר. כן שלל בציוריו את הגישה הבדלנית.

בשנת 1946 הצטרף הרבלוק לעיתון וושינגטון פוסט בו המשיך לעבוד כל חייו.

בשנות החמישים היה הסנטור ג'וזף מקארתי הנושא לביקורתו של הרבלוק, והוא הוא שטבע את הביטוי "מקארתיזם". מקארתי הגיב וכינה את הוושינגטון פוסט "המהדורה הוושינגטונית של הדיילי וורקר" (עיתונה של המפלגה הקומוניסטית האמריקאית). מקארתי הפעיל לחצים על העיתון לפטר את הרבלוק, אך הרבלוק נשאר בתפקידו.

בימי כהונתו של הנשיא ריצ'רד ניקסון היה הרבלוק ממבקריו החריפים, במיוחד בהקשר של פרשת ווטרגייט. הנשיא הגיב בכך שביטל את המינוי שלו לוושינגטון פוסט.

הרבלוק זכה בפרס פוליצר שלוש פעמים: בשנת 1942, בשנת 1954 ובשנת 1979. בנוסף, הוושינגטון פוסט זכה בפרס פוליצר בשנת 1973 על סיקור פרשת ווטרגייט, וקריקטורות של הרבלוק היו חלק מהחומרים שהובילו לזכייה. בשנת 1994 הוענקה לו מדליית החירות הנשיאותית.

בשנת 2013 יצא לאור סרט תיעודי על חייו של הרבלוק שנקרא **הקריקטורות של הרבלוק: השחור והלבן**. הסרט היה מועמד לפרס התסריט הדוקומנטרי הטוב ביותר של פרסי איגוד התסריטאים.

הרברט בלוק נפטר בשנת 2001 מדלקת ריאות.

## קישורים חיצוניים
* אוסף מעבודותיו של הרבלוק בספריית הקונגרס
* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:קריקטוריסטים אמריקאים
קטגוריה:מעוטרי מדליית החירות הנשיאותית
קטגוריה:עיתונאים אמריקאים
קטגוריה:ציירים אמריקאים
קטגוריה:סגל וושינגטון פוסט
קטגוריה:בוגרי מכללת לייק פורסט
קטגוריה:זוכי פרס פוליצר: קריקטורה
קטגוריה:אמריקאים שנולדו ב-1909
קטגוריה:אמריקאים שנפטרו ב-2001
בילי בארטי

**בילי בארטי**, (באנגלית: **Billy Barty**; 25 באוקטובר 1924 – 23 בדצמבר 2000) היה שחקן קולנוע אמריקאי. אחד הננסים המפורסמים בעולם.

## ביוגרפיה
בארטי החל את קריירת המשחק שלו בגיל שלוש והופיע בסך הכול בכמאה וחמישים סרטים. הוריו שהיו מוזיקאים, עודדו אותו ללמוד לנגן על תופים וחצוצרה. בארטי יצר קומדיה מוזיקלית בכיכובו, בה הוא רקד, שר, ניגן, סיפר בדיחות ועוד. הופעתו הוצגה במועדונים בכל רחבי אירופה.

למרות שגובהו של בילי היה רק 1.12 מטר, הוא שבר חומות של אפליה ודעות קדומות. 

בשנת 1957 בארטי ייסד ארגון שנקרא האנשים הקטנים של אמריקה LPA-Little People of America אשר מקיים כינוסים באמריקה מדי שנה. לפני עשר שנים, כשהוא ראה שהשיטה של מפגשים להחלפת מידע ורעיונות לא משיגה את ההצלחה המקווה, הוא ייסד את ארגון בילי בארטי, שמטרתו הייתה לעזור ל'אנשים קטנים' בבעיות רפואיות, חברתיות, פסיכולוגיות ובחיי היום-יום. בארטי הצליח בסופו של דבר ליצור שינוי ביחסה של החברה סביבו לננסים.

ב-1978 שיחק בסרט "תרגיל לבלשית מתחילה" לצידה של גולדי הון. בשנת 1981 שיחק ב"מתחת לקשת בענן". 
בשנת 1986 הגיע לישראל לשחק בסרט שהופק על ידי גולן וגלובוס.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:שחקנים נמוכי קומה
קטגוריה:בוגרי אוניברסיטת המדינה של קליפורניה בלוס אנג'לס
קטגוריה:אמריקאים שנולדו ב-1924
קטגוריה:אמריקאים שנפטרו ב-2000
אונטרוולדן

**אונטרוולדן** (**Unterwalden**) הוא השם הישן לאזור בו נמצאים כיום שני קנטונים במרכז שווייץ, דרומית לימת ארבעת הקנטונים. הוא מכיל שני חצאי-קנטונים; חלק עליון, אובוולדן, וחלק תחתון, נידוולדן.

אונטרוולדן היה אחד משלושת המשתתפים באיחוד ב-1291 עם אורי ושוויץ, מה שנחשב למקור הקונפדרציה השווייצרית.

## קישורים חיצוניים

* 

קטגוריה:שווייץ: קנטונים
נידוולדן

**נידוולדן** () הוא קנטון של שווייץ. הוא ממוקם במרכז שווייץ. אוכלוסייתו מונה כ-43,087 (נכון ל־31 בדצמבר 2019) ובירתו היא סטאנס.

## גאוגרפיה
נידוולדן ממוקם במרכז שווייץ. בצפון הוא גובל בימת ארבעת הקנטונים ובכיוונים האחרים ברכסי הרים.

## היסטוריה
ב-1291 הצטרפו אנשי נידוולדן לאורי ולשוויץ כדי ליצור איחוד. באותו הזמן לא הייתה מדינה, אך לקראת סוף המאה ה-14 נוצר מבנה מוקדם של ממשל, שהכיל בתי נבחרים ובתי משפט. במאות ה-14 וה-15 הצטרפו אנשי נידוולדן לאנשי אובוולדן כדי ליישב עניינים חשובים, אך שני הקנטונים מעולם לא היו באמת לאחד.

בסביבות שנת 1500 עבדו רבים בנידוולדן כשכירי חרב. חלק ניכר משכירי החרב היגרו מהאזור בתקופה מאוחרת יותר, תופעה שהקלה על האוכלוסייה ההולכת וגדלה, יעד נפוץ היה חבל אלזס בצרפת. לאחר שדחו את החוקה החדשה של נפוליאון - רעיונות המהפכה הצרפתית לא היו פופולריים באזור כה חקלאי ונידוולדן הותקף על ידי כוחות צרפתיים ב-9 בספטמבר 1798. הרס נזרע ולפחות 400 איש נהרגו. רוב השינויים שנעשו שונו חזרה בסוף שלטונו של נפוליאון ב-1814. רק ב-1997 הציג נידוולדן חוקה חדשה.

## פוליטיקה
מועצת הקנטון כוללת שבעה חברים. הפרלמנט המקומי מכיל 60 מושבים.

נידוולדן, מהיותו חצי קנטון, שולח רק נציג אחד למועצת המדינות השווייצרית.

## כלכלה
עד למאה ה-20 שלטה החקלאות בכלכלת נידוולדן. בקר וגבינה יוצאו בעיקר לצפון איטליה.

מאמצע המאה ה-19 והלאה; עלה כוחם של הסחר, התעשייה והתיירות, אך עד מאה שנים מאוחר יותר, אמצע המאה ה-20, עדיין הייתה החקלאות הדומיננטית ביותר. כיום רוב הכלכלה מבוססת על מספר רב של עסקים קטנים ובינוניים, שמתמחים בעיקר בייצור מכונות, ציוד רפואי, סחר בינלאומי, אופטיקה ואלקטרוניקה. המעסיק הגדול באזור היא חברת פילאטיס לייצור מטוסים.

לתחומים מסורתיים כמו יערנות וחקלאות יש עדיין חשיבות רבה. החוות מופעלות בידי משפחות פרטיות.

## תיירות
תיירות גאוגרפית חשובה לנידוולדן בגלל הריו הרבים. האגם וההרים מושכים תיירים רבים, גם בקיץ וגם בחורף.

## קישורים חיצוניים

* 
* 

## הערות שוליים

קטגוריה:שווייץ: קנטונים
*
כישרון (מבוכים ודרקונים)

**כישרון**, במשחק התפקידים מבוכים ודרקונים, מעניק לדמות מסוימת יכולות מיוחדות חדשות, או לחלופין משפר את יכולותיה. לדוגמה קיים כישרון אשר משפר את יוזמת הדמות, וכך מאפשר לה לפעול בקרבות בשלב מוקדם יותר ביחס לשאר משתתפי הקרב (יוזמה משופרת).

בניגוד למיומנויות, כישרונות לא ניתן לקנות בנקודות, אלא הדמות מקבלת כישרון מולד בעת יצירתה, וכן כישרון נוסף כל דרגה שלישית לאחר מכן. לוחם ואשף מקבלים כישרונות נוספים. בן-אדם מקבל כישרון נוסף עם היווצרו.
לכישרונות רבים ישנן דרישות מוקדמות, כגון רמת זריזות מסוימת או כישרון אחר.
יש כישרונות מסוימים כדוגמת הכישרון "בלשן", המאפשר לך לקרוא, לכתוב ולדבר בשלוש שפות לבחירתך. כל פעם שבוחרים בכישרון הזה, לומדים שלוש שפות חדשות.

קטגוריה:מבוכים ודרקונים
לויד שפלי

[ממוזער|שמאל|200px|שפלי ב[סטוקהולם, 2012]]
**לוֹיְד סְטוֹוֶל שֵׁפְּלִי** (באנגלית: **Lloyd Stowell Shapley**; 2 ביוני 1923 - 12 במרץ 2016) היה מתמטיקאי וכלכלן אמריקאי, שתרומותיו העיקריות למדע נעשו בתחומי הסטטיסטיקה ותורת המשחקים. חתן פרס נובל לכלכלה לשנת 2012 במשותף עם אלווין רות.

## ביוגרפיה
שפלי נולד ב-2 ביוני 1923 בקיימברידג' שבמסצ'וסטס. אביו היה האסטרונום הרלו שפלי. שפלי החל ללמוד באוניברסיטת הרווארד ובמהלך מלחמת העולם השנייה גויס לצבא האמריקאי ושירת בין השנים 1943 ל-1945. הוא הוצב כחזאי מזג אוויר בבסיס אמריקאי במערב סין, משם הפציצו האמריקאים את יפן. ב-1944 זכה לעיטור כוכב הארד על פיצוח קוד סובייטי שאפשר איסוף אינפורמציה אודות מזג האוויר בסיביר (לפי דיווחים אחרים מדובר היה בקוד יפני). לאחר תום המלחמה חזר שפלי ללמודיו בהרווארד וסיים בשנת 1948. בשנת 1953 קיבל שפלי תואר דוקטור מאוניברסיטת פרינסטון, כאשר עבודת הדוקטורט והפוסטדוקטורט שלו הציגו את עקרונות ערך שפלי. בתקופה זו המציא יחד עם חבריו ללימודים ג'ון נאש, מרטין שוביק ומל האוזנר משחק המדמה מיקוח בשם So Long Sucker ("להתראות פראייר").

לאחר לימודיו הועסק על ידי תאגיד ראנד שהיה למקום מרכזי בחקר תורת המשחקים. הוא עסק בין היתר בניתוח המלחמה הקרה ומרוץ החימוש בהתבסס על תורת המשחקים של תחרות ארוכת טווח. משנת 1981 ולתוך העשור השני של המאה ה-21 כיהן שפלי כפרופסור לכלכלה באוניברסיטת קליפורניה בלוס אנג'לס.

## תרומותיו ומחקריו
תרומותיו של שפלי כוללות:
* ערך שפלי המהווה את אחד הפתרונות המרכזיים במשחקים שיתופיים (פתרון משמעו שיטה לחלוקת רווחים בין השחקנים) ושימושיו כמדד להשפעה של כל חבר על תהליך קבלת ההחלטות (מדד הכוח של שפלי ושוביק).
* הגדרת בעיית השידוך היציב ומשפט גייל-שפלי, המראה כי לכל בעיית שידוכים ניתן למצוא שידוך יציב. הוכחת המשפט היא קונסטרוקטיבית ומציעה אלגוריתם לפתרון הבעיה.
* משפט שפלי-בונדרבה שקובע תנאי הכרחי ומספיק כדי שהליבה של משחק שיתופי לא תהיה ריקה.
* הגדרת משחקי פוטנציאל (עם דב מונדרר) בהם התמריץ של כל השחקנים לשינוי האסטרטגיה שלהם ניתן לביטוי כפונקציה גלובלית אחת (פונקציית הפוטנציאל). במשחקים אלה יש שיווי משקל נאש טהור, דהיינו אין הכרח להשתמש באסטרטגיה מעורבת.

חלק ממחקריו על הליבה של משחקים שיתופיים נעשו עם מיכאל משלר. מחקריו של שפלי, ביחד עם ישראל אומן, בנושא משחקים לא-אטומיים ותנאי תחרות ארוכי טווח, נחשבים לאבני פינה בתורת הכלכלה. יחד עם אומן הוכיח גם את הגרסה האינסופית של המשפט העממי.

## פרסים והוקרה
שפלי זכה במספר פרסים, בהם פרס ג'ון פון נוימן של האגודה לחקר ביצועים ודוקטורט לשם כבוד מטעם האוניברסיטה העברית. ב-2012 נבחר כחתן פרס נובל לכלכלה במשותף עם אלווין רות שעבודותיו עסקו ביישומים של בעיית השידוך היציב. שפלי הוא מחתני פרס נובל המבוגרים ביותר אי פעם (המבוגר ביותר הוא ליאוניד הורביץ שהיה בן תשעים עם קבלת הפרס).

## קישורים חיצוניים

* 
* 

## הערות שוליים

קטגוריה:אמריקאים ילידי מסצ'וסטס
קטגוריה:קיימברידג' (מסצ'וסטס): אישים
קטגוריה:מתמטיקאים אמריקאים
קטגוריה:כלכלנים אמריקאים
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת פרינסטון
קטגוריה:חוקרי תורת המשחקים אמריקאים
קטגוריה:חברי האקדמיה הלאומית למדעים של ארצות הברית
קטגוריה:זוכי פרס נובל לכלכלה
קטגוריה:זוכי פרס ג'ון פון נוימן (INFORMS)
קטגוריה:מעוטרי כוכב הארד
קטגוריה:סגל אוניברסיטת קליפורניה בלוס אנג'לס
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:מדעני חקר ביצועים
קטגוריה:אמריקאים שנולדו ב-1923
קטגוריה:אמריקאים שנפטרו ב-2016
צנרת תעשייתית

[שמאל|ממוזער|250px|בתמונה מוצגת דוגמה לאנליזת חוזק של צנרת לחץ חמה. האנליזה נעשית באמצעות [תוכנה המחשבת בשיטת האלמנטים הסופיים תוך שימוש באלמנט קוי.]]
שמאל|ממוזער|250px|צנרת בתחנת כוח בדרום קליפורניה, ארצות הברית.
שמאל|ממוזער|250px|צנרת בתחנת כוח גאותרמית קטנה בגואטמלה.

**[[צינור|צנרת]] [[תעשייה|תעשייתית]]** היא מערכת של צינורות לשינוע זורמים. 

הזורם בצנרת יכול להיות נוזל כמו מים או דלק, לחלופין הוא יכול להיות גז כמו קיטור, גז טבעי או אוויר. הזורם יכול להיות תערובת של מספר חומרים, במצבי צבירה שונים, כגון: תערובת של נוזל עם גז, נוזל ומוצק, או מוצק וגז וכיוצא בזאת.

הנדסת צנרת היא הענף בהנדסת מכונות העוסק בצינורות וכולל: תכנון, ביצוע ותפעול של מערכות צנרת כדי שיעמדו בדרישות כמו בחירת תוואי, חומר מבנה, תפקוד, לחץ ושיתוך. המהפכה התעשייתית והשימוש התעשייתי בקיטור העלו את הצורך בצנרת חזקה ויעילה לגזים ולנוזלים חמים ובלחץ גבוה.

הצנרת יכולה להיות מותקנת כשהיא קבורה מתחת לקרקע, בתעלות תת-קרקעיות או מותקנת על גבי הקרקע או על גשרי צנרת מעל הקרקע. בקווי הצנרת מותקנים מגופים, אביזרים ואלמנטים לבקרת הלחץ, הספיקה, הטמפרטורה, איכות הזורם, בצד משאבות, מפוחים, או מדחסים ומכלים, והם לרוב חלק בלתי נפרד מהדיון על הצנרת וחלק בלתי נפרד מהתכנון, הביצוע והתפעול. התכנון של הצנרת התעשייתית או הצנרת התהליכית מתחיל אצל מהנדס התהליך, והוא יוצא לאור בצורת תזרים תהליכי הכולל את הצנרת, המכשור והציוד הנלווה. מהנדס הצנרת ומתכנני הצנרת בוחרים את הצינור המתאים, התוואי, תמיכות ופרטים נוספים כדי שהמערכת תפעל כראוי.

צנרת יכולה להיות בקוטר של 8\1 אינץ' (כשלושה מילימטר) עד קוטר של עשרות אינצ'ים 48 או מספר מטרים. את הצנרת צריך לתכנן כך שתעמוד במאמצים הנוצרים ממשקל הצינור והזורם בו, משקל הבידוד, מהלחץ בתוך הצינור או מחוץ לצינור, מאמצים הנוצרים כתוצאה מההתפשטות של הצינור בהיותו חם ומכוחות חיצוניים כמו רעידות אדמה, רוחות, עומס שלג וכדומה. כדי לחשב מערכת מורכבת של צנרת העומדת בעומס מורכב של לחץ וטמפרטורה בנוסף למשקל ולכוחות רוח ורעידות אדמה אפשריים, מהנדסי הצנרת משתמשים בתכנות ייעודיות לחישוב צנרת המחשבות בשיטת האלמנטים הסופיים ומציגות את התוצאות של המאמצים והתזוזות תחת עומס בצורה גרפית נוחה לזיהוי ולהבנה.

הענף המטפל בצנרת בקוטר קטן למבנים ובצנרת הספקה בתחום העירוני או הכפרי כמו גם קווי הספקת מים וניקוז נקרא שרברבות. צנרת זו נמצאת בתחום ההנדסה האזרחית.

## ראו גם
* מערכות בניין

## לקריאה נוספת

***Piping and Pipe Support System** by Paul R. Smith and Thomas J. Van Laan, McGraw-Hill Book Company,1987, 
***Piping Handbook** by Sabin Crocker (first editor), Reno C. King, McGraw-Hill INC, 


## קישורים חיצוניים

* 
* 
* 

קטגוריה:הנדסה
קטגוריה:הנדסת מכונות
קטגוריה:טכנולוגיה
*
קטגוריה:שרברבות
מזל גדי

שמאל|ממוזער|150px|סמל מזל גדי
שמאל|ממוזער|150px|גדי
שמאל|ממוזער|150px|בול ישראלי המוקדש למזל גדי
**מזל גדי** הוא אחד משנים עשר המזלות שבגלגל המזלות. באסטרולוגיה המערבית "בן/בת מזל גדי" הם מי שנולדו בין 22 בדצמבר לבין 20 בינואר (לערך). במסורת היהודית מתייחס מזל גדי אל חודש טבת. בלוח השנה במגילות קומראן משויך מזל גדי לחודש כסלו. מושג זה מתייחס לרעיון שבתקופה הנתונה מיקום השמש באזור השמיים המוקצה למזל גדי האסטרולוגי. כיום אין חפיפה בין קונסטלציית הגדי לבין אזור השמיים של מזל גדי בגלל נקיפת ציר כדור הארץ.

## הגדי במיתולוגיה
במקור היה מזל הגדי מקושר אל "גדי הים", חיה מיתולוגית שחציה העליון הוא גדי וחציה התחתון הוא דג. באחד הסיפורים כאשר הותקף פאן, אל הרועים במיתולוגיה היוונית, על ידי המפלצת טיפון, ירד פאן אל הנילוס, שם פלג גופו העליון אשר היה מעל המים נשאר גדי, וחלקו התחתון אשר היה תחת המים הפך לדג.

## מזל גדי באסטרולוגיה
מזל גדי הוא אחד משלושת מזלות יסוד האדמה, יחד עם מזל שור ובתולה. הוא משתייך לקבוצת המזלות הקרדינלים, יחד עם מזל טלה, מזל סרטן ומזל מאזניים. הכוכב השליט של מזל גדי הוא שבתאי.

## ראו גם
* גלגל המזלות
* מיתולוגיה
* אסטרולוגיה
* ארבעת היסודות

## קישורים חיצוניים

## הערות שוליים

גדי
קטגוריה:קבוצת הכוכבים גדי
קטגוריה:גדי בתרבות
נקודת ציון

[ממוזער|סימון פנתרון (האות שין עם שתי הנקודות בתוכה) של [פלס"ר שריון|פלס"ר 401 בנקודת ציון (נ.צ.) על גשר על נחל אלכסנדר. סימון זה והמספר שלידו מהווה הוכחה לכך שבמהלך ניווטים הגעת לנ.צ. הנכון בשטח.]]
**נקודת ציון** (נ.צ.) היא נקודה על גבי מפה שמציינת מיקום בשטח בעזרת קואורדינטות.

שמה של נקודת הציון מורכב משני מספרים בתוך סוגריים, לדוגמה: (276909,655437). המספר השמאלי מייצג את קו האורך במפה עליו נמצאת הנקודה, והמספר הימני מייצג את קו הרוחב במפה עליו נמצאת הנקודה.

כאשר נתונות שתי נקודות ציון אפשר למצוא באמצעותן כל נקודה אחרת במפה. בעזרת חישובים ניתן לדעת על פי נקודות הציון מרחקים מדויקים, לחשב שטחים ולחשב אזימוטים וזוויות בין נקודה לנקודה במפה. רמת הדיוק של נקודות הציון אינה מוגבלת.

כיום מקובל לקבל נ.צ. בשטח באמצעות מכשיר GPS, היודע לתת מיקום די מדויק באמצעות ביצוע חיתוך במדידת מרחק מארבעה לוויינים. בשיטות הישנות היה מקובל לבצע חיתוך בין שתי נקודות זיהוי בולטות בשטח כאשר מחשבים את האזימוטים אליהם באמצעות מצפן, בדיוק כמו חישוב של מיקומו של קודקוד משולש שאורך הבסיס וזוויות צלעותיו נתונות ולאחר מכן מציאת הנ.צ. במפה באמצעות ביצוע חיתוך ב**[[מד קואורדינטות]]**. מד קואורדינטות משמש גם למדידת מרחקים במפה. אפשרות נוספת לחשב נ.צ. כאשר אין אזימוטים, היא באמצעות מדידת מרחק משלוש נקודות זיהוי בולטות, וביצוע חיתוך במחוגה בין שלושת המעגלים.

## ראו גם
* GPS
* חישוב מרחק במפה לפי נ.צ.
* אזימוט
* נקודת ציון עירונית
## קישורים חיצוניים

קטגוריה:ניווט
קטגוריה:קרטוגרפיה
רדולה

[שמאל|ממוזער|מבט רוחבי דיאגרמטי של חלל החזה של [חילזון, המראה את הרדולה ואופן השימוש בה. גוף החילזון מוצג בירוק. האוכל מוצג בכחול. השרירים השולטים ברדולה מוצגים בחום. פני השטח של הרדולה מוצגים כקו משוננן]]
**רָדוּלָה** (בעברית: **מִשְׁנֶנֶת** או **מַגְרֶדֶת**) היא סרט שיניים, או לחליפין מתוארת היא כמעין מגרדת משוננת המשמשת רכיכות לשחיקת מזון וריסוקו. בעוד שורת השיניים האחרת נשחקת, הולכת וצומחת שורת שיניים נוספת. אצל חלזונות למשל, המבנה של שורת השיניים קבוע, ומאפיין את המין. אצל העלעליות, נותרה רק שן קדמית אחת מכל שורת השיניים. שן זו משמשת לניקוב עלה האצה. אחת הדוגמאות של חלזונות שמשתמשים בזה היא חופית מנוקדת.

## קישורים חיצוניים

* 

## הערות שוליים

קטגוריה:אנטומיה של רכיכות
קיפודן

**קיפּוֹדָן** (שם מדעי: *Echinops*) הוא סוג של צמח ממשפחת המורכבים. לסוג זה משתייכים כ-120 מינים, הטבעיים לאירופה, מזרחה למרכז אסיה ודרומה להרים של אפריקה הטרופית.

## מינים נפוצים בישראל
* קיפודן דביק - *Echinops viscosus*
* קיפודן גיירדו - *Echinops gaillardotii*
* קיפודן מצוי - *Echinops adenocaulos*
* קיפודן קירח - *Echinops glaberrimus*
* קיפודן פלשתי - *Echinops philistaeus*
* קיפודן בלאנש - *Echinops polyceras*

## גלריה

תמונה:Kipodan07 ST 07.JPG|מבט מקרוב בפרחי קיפודן מצוי. בין הפרחים תריסתית ים תיכונית
תמונה:Kipodan22.jpg
תמונה:Echinops sphaerocephalus 20050705 554.jpg|


## לקריאה נוספת
* רחלי עינב, יש מה לאכול: **קיפודן**, טבע הדברים, יולי 2019, עמ' 94–95.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:מורכבים
יום פאי

**יום פַּאי** הוא מועד בין-לאומי לא רשמי הנחוג לכבוד הקבוע המתמטי פאי (**<math> \pi</math>**). ישנם שני ימי חג מקובלים כדי לציין את האירוע: **יום פאי** ו**יום קירוב פאי**.

14 במרץ מצוין במחלקות למתמטיקה באוניברסיטאות ברחבי העולם כ"יום פאי" (או: "יום פאי הבינלאומי"), זאת כנגזרת מהקירוב בן שלוש הספרות לערך פאי, 3.14. החג נחוג בדרך כלל בשעה 1:59 אחר הצהריים (3.14159).

חג זה, שאינו חג מוכר או רשמי, נחוג בדרכים שונות לאורך השנים. קבוצות של אנשים, בדרך כלל ממועדוני פאי, מקדישים מחשבה לאופן בו פאי מילא תפקיד בחייהם ומדמיינים עולם ללא פאי, אוכלים מאפה פאי, בדרך כלל משחקים בפינייטה (piñata), ואף שותים פינה קולדה.
בחג נשמעות ברכות כגון "בקירוב טוב" ו"שתזכה לספרה הבאה". בחג נוהגים אף לקיים תחרויות שינון ספרותיו של פאי, מדליקים 3.14 נרות (בקירוב טוב) ועוד.

מרץ 2014 צוין כחודש פאי (3.14). ב-14 במרץ 2015 נחגג יום הסופר-פאי, שמקיים את הקירוב 3.1415. יש שציינו גם את השעה 9:26:53 כהמשך סדר הספרות של פאי.
ביום פאי של שנת 2004 קבע דניאל טאמט שיא אירופי בדקלום פאי, כאשר דקלם אותו עד הספרה ה-22,514 שלו.

## תאריכים חלופיים
יום פאי נחגג לעיתים קרובות ב-14 במרץ (3/14 בפורמט התאריך חודש/יום), אך חגיגות קשורות נערכו גם בתאריכים חלופיים.

### יום קירוב פאי
**יום קירוב פאי** הוא 22 ביולי. תאריך זה נכתב בצורה 22/7, שבר שהוא קירוב פשוט לערך של פאי.

### יום פאי הקנוני
יש החוגגים את יום פאי ב-10 בנובמבר, מכיוון שזהו היום ה-314 בשנה (בשנים מעוברות - 9 בנובמבר). המדען והממציא  מציע להתייחס ליום הזה כיום פאי הקנוני או האורתודוקסי, שכן הוא משקף באופן מדויק יותר את שלוש הספרות הראשונות של פאי (3.14), מאשר התאריך הפופולרי 14 במרץ (3/14), המבוסס על פורמט התאריכים האמריקאי. יתרה מזאת, מאחר שבסוב עצמו נולד ביום ה-314 בשנה (10 בנובמבר 1973), הוא גם מציין את יום הולדתו ב-10 בנובמבר בשנים רגילות וב-9 בנובמבר בשנים מעוברות.

יום פאי הקנוני אינו החג היחיד שתאריכו משתנה בשנים מעוברות. גם יום המתכנת, חג מקצועי ברוסיה, נושא תכונה דומה. חג זה מצוין ביום ה-256 בשנה, ובשנים שאינן מעוברות הוא חל ב-13 בספטמבר, בעוד שבשנים מעוברות הוא חל ב-12 בספטמבר.

## יום טאו

**יום טאו (Tau Day)** נחגג ב-**28 ביוני (28/6)**, והוא מהווה חלופה ליום הפאי (14/3), מתוך תפיסה שמתמטיקאים ופיזיקאים רבים מקדמים - עדיף השימוש בקבוע המתמטי **[[טאו (אות)|טאו]] (τ)** במקום פאי (π).

טאו (τ) מוגדר כיחס בין היקף המעגל לבין הרדיוס (בניגוד לפאי שהוא היקף המעגל לבין הקוטר) כלומר, טאו הוא פי שניים מפאי. τ=2π≈6.28318...

## ראו גם
* יום מול
* יום המגבת
* יום המתכנת

## קישורים חיצוניים

* 
* אריק מקלאם, יום פיי שמח, באתר nrg
* יום פאי במדינת מיין עם שיקוי הזיכרון של ד"ר וילסון
* יעל נוריק, יום הפאי שמח!, באתר מכון דוידסון, 12 במרץ 2015
* 
* 

## הערות שוליים

פאי
קטגוריה:תרבות מתמטית
קטגוריה:אירועים בחודש מרץ
קטגוריה:אירועים בחודש יולי
קטגוריה:פאי
המרכז הגרמני לחקר החלל

**המרכז הגרמני לחקר החלל** (בגרמנית: Das **Deutsche Zentrum für Luft- und Raumfahrt** ובקיצור **DLR**, מילולית: המרכז הגרמני לנסיעה באוויר ובחלל) הוא הגוף הראשי וארגון-העל המאגד את כל הארגונים הרשמיים של המרכז הלאומי לחקר החלל וסוכנות החלל הגרמנית.

הגוף הוקם בשנת 1969 לאחר איחוד של שלושה ארגונים מרכזים בגרמניה - "המעבדה האווירונאוטית" (AVA), "המעבדה הגרמנית לתעופה" (DVL) ו"המוסד הגרמני לחקר התעופה" (DFL). בשנת 1972 אוחד גם המרכז לחקר החלל (GfW) עם ארגון זה. המרכז הגרמני לחקר החלל חבר באגודת הלמהולץ.

פרויקט הליוס שכלל גשושיות לחקר השמש היה בין הפרויקטים הראשונים של הסוכנות.
## מוסדות הארגון
למרכז עצמו שמונה מוקדים עיקריים ברחבי גרמניה ביניהם ברלין ובון והגוף מאגד עשרות ארגונים ומוסדות כגון:
* סוכנות החלל הגרמנית
* המוסד לחקר החלל
* מרכזי טיסה
* המרכז לחקר חומרים
* המרכז לאנרגיה
* המוסד לפיזיקה טכנית
* המוסד לחקר התרמודינמיקה

## פרויקטים עיקריים
המרכז עצמאי בתפקודו ופועל במגוון פרויקטים רבים, אך בנוסף משתתף פעיל וחלק מסוכנות החלל האירופית ולכן עוסק בין השאר ב:
* גלילאו - מערכת לווייני הניווט האירופאית
* מארס אקספרס - שיגור חללית לחקר המאדים
* SOFIA - טלסקופ מוטס.

## ראו גם
* פיקוד החלל של גרמניה
* סוכנות החלל האירופית
* סוכנות החלל הישראלית
* נאס"א

## קישורים חיצוניים

* 

גרמניה
קטגוריה:גרמניה: מדע וטכנולוגיה
קטגוריה:מכוני מחקר בגרמניה
המסע הפרוע של מר קרפד

ממוזער|הכניסה למתקן
**המסע הפרוע של מר קרפד** (באנגלית: **Mr. Toad's Wild Ride**) הוא מתקן שעשועים מסוג מתקן אפל שהיה מצוי בפארקי השעשועים של חברת וולט דיסני. כיום המתקן מצוי רק בדיסנילנד שבאנהיים, קליפורניה, והוא אחד המתקנים הבודדים שעדיין פעילים מיום פתיחת הפארק ב-1955.
המתקן מתרחש בתוך סרט ההנפשה של אולפני וולט דיסני שנעשה על פי הסיפור "הרוח בערבי הנחל", "הרפתקאות איכבוד ומר טוד".
בעבר היה מתקן זהה גם בממלכת הקסם בדיסניוורלד שבפלורידה אולם שם הוחלף המתקן (על אף מחאות רבות של מעריצים) והוחלף במתקן הרפתקאותיו הרבות של פו הדוב.

## תיאור המתקן
ממוזער|תבליטי אבן של הדמויות מתוך הסרט
המבקרים במתקן נכנסו באחת משתי כניסות למתקן, שם הועלו על כלי רכב שנסעו במסלולים שונים, כך שכל מבקר יכול היה לצפות במתקן מזווית שונה בהתאם למסלול בו נסע.

המבקרים עברו דרך סצנות מהסרט "הרוח בערבי הנחל": ראשית המסע באחוזות קרפד, שם המבקרים מתרסקים לתוך האח ומצליחים להימלט ברגע האחרון משריון נופל. משם נוסע הרכב בו נוסעים המבקרים דרך חצר המשק, רחוב כפרי ובית משפט.

אין מדובר ברכבת הרים, אולם במתקן פניות חדות והמכונית נוסעת במהירות רבה. באחד השלבים רואים המבקרים את המכונית המסיעה מבקרים מהמסלול האחר נעה לעברם במהירות, וברגע האחרון סוטות המכוניות זו מזו על מנת למנוע התנגשות.

סיום המתקן ידוע בכך שהרכב בו נוסעים מתנגש ברכבת, והמבקרים נלקחים ל"גהנום" - סצנה בחדר חם עם שדונים הקופצים סביב. אך בסרט ובספר אין אף סצנה שבה מר קרפד מגיע לגהנום

## מידע על המתקן
### דיסנילנד
* **פתיחה:** 17 ביולי 1955
** **פתיחה מחודשת:** 23 במאי 1983
* **אורך הנסיעה במתקן:** 2:01
* **שיטת הפעלה:** מתקן אפל

### ממלכת הקסם

***פתיחה:** 1 באוקטובר 1971
***סגירה:** 7 באוקטובר 1998

## קישורים חיצוניים
* 

קטגוריה:דיסני: פארקי שעשועים
קטגוריה:דיסניוורלד
קטגוריה:דיסנילנד
טריטוריה

[ממוזער|[גדר הגבול ישראל–מצרים|הגדר שבין גבול ישראל מצרים. גבולות בין 2 מדינות עוזרות לשמור על הטריטוריה של שתיהן ממסיגי גבול.]]
ממוזער|חוף ים ב. הים הוא גבול טריטוריאלי טבעי של הפיליפינים בינה לשאר מדינות אסיה.
[ממוזער|גם אצל חיות כמו ה[ברדלס הבודד ישנה טריטוריה האסורה לברדלסים זרים. הברדלס בתמונה מסמן את הטריטוריה באמצעות השתנה על עץ בגבול השטח.]]
**טריטוריה** (לפי החלטת האקדמיה ללשון: **תְּחוּמָה**) היא ההגדרה המתארת שטחים השייכים לפרט, לחברה, למדינה או לרשות מסוימת (שטח שליטה). שטחים אלה מוגדרים או מתוחמים באמצעות גבול, בין אם על ידי אמצעים פיזיים טבעיים (כמו נהרות וימים) או מלאכותיים (גדרות למשל) ובין אם על ידי אמנות, הבנות והסכמים בין-לאומיים.

טריטוריה מסוג שונה יש לאנשים פרטיים בשטח קטן כמו בית או חצר. גם להרבה בעלי חיים ישנה טריטוריה עליה הם מגוננים מחיות אחרות.

מושג הטריטוריה – והקנאות לה – קיים בכל תרבויות האדם.

## הטריטוריה המדינית
הטריטוריה המדינית מקובלת כמינוח שמציין מספר מדדים שבהם יש למדינה בלעדיות שאסור לאף מדינה אחרת להפר או לנצל ללא אישור המדינה בעלת הטריטוריה:
***יבשה** – ובכללה גם שטחים לא רציפים.
***מים** – כולל מים טריטוריאליים ומקורות מים תוך מדינתיים כגון נהרות ואגמים.
***אוויר** – שטח אווירי בתחום האטמוספירה.

## פריבילגיות טריטוריאליות
בעלות על טריטוריה עשויה להקנות פריבילגיות וזכויות שונות. בשטחים השייכים למדינה, המדינה זכאית לקבל ולהחליט החלטות ולנהל מדינה ריבונית ולא תלותית בהתאם לחוק המדינה המקומי ובהתחשב בחוק הבין-לאומי, כמו כן, אם המדובר באזרח או בחברה, זכותם לנהל בצורה בלעדית את הנעשה בשטחם, זאת תוך ההגבלות החוקיות והמשפטיות.

## טריטוריה כמונח מדיני-גאוגרפי
במרבית המקרים, טריטוריות מגדירות שטח רציף, הנהנה מאוטונומיות מסוימת מבחינה שלטונית. דוגמאות לכך הן הטריטוריות הצפוניות של קנדה, וכן שטחים אוטונומיים שאינם מוגדרים כמדינה בארצות הברית (בעבר – שטחים שהיו מצויים ממערב לארצות הברית במהלך התפשטותה מערבה; כיום – האיים פוארטו ריקו שבים הקריבי וגואם שבאוקיינוס השקט). עם זאת, השימוש במונח 'טריטוריה' יכול להתייחס גם לשטחים המצויים בריבונותה של מדינה מסוימת, אך אינם מהווים חלק רצוף משטחה. דוגמה לכך היא צרפת, שבריבונתה נמצאים בין השאר המחוזות/טריטוריות ראוניון, גיאנה הצרפתית, ומרטיניק וכן הטריטוריות של נורווגיה, רוסיה, ארגנטינה וארצות הברית ביבשת אנטארקטיקה.

## ראו גם
* תחום טריטוריאלי
* מים טריטוריאליים
## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:גאוגרפיה
קטגוריה:ממשל ומדיניות
קטגוריה:חלוקה מנהלית לפי סוג
Greatest Hits (אלבום של אליס אין צ'יינס)

**Greatest Hits** הוא אלבום האוסף השני של להקת הגראנג' אליס אין צ'יינס. הוא כולל עשרה שירים שכולם יצאו כסינגלים. ב-2006 יצא אלבום אוסף כפול ומקיף יותר בשם The Essential Alice in Chains.

## רשימת השירים

## קישורים חיצוניים

קטגוריה:אלבומי אליס אין צ'יינס
קטגוריה:אלבומי אוסף באנגלית
קטגוריה:אלבומי חברת קולומביה רקורדס
גאורג סל

**גאורג סל** (בהונגרית: **Széll György**; באנגלית: **George Szell**; 7 ביוני 1897 – 30 ביולי 1970) היה מנצח ומלחין אמריקאי, יליד הונגריה. הוא זכור כיום בעיקר בתקופת כהונתו הארוכה כמנצחה של תזמורת קליבלנד, משנת 1946 עד 1970 ובהקלטות של הרפרטואר הקלאסי המקובל, שעשה עם תזמורת קליבלנד ועם תזמורות אחרות. נאמר על גאורג סל, שמכל המנצחים היה לו "השרביט המחודד ביותר", משום שהתזמורות שלו התבלטו בדיוק של נגינתן.

## קורות חיים
סל נולד בבודפשט, אבל גדל בווינה. הוא למד בווינה ובלייפציג אצל אזביוס מנדיצ'בסקי (וכן, לתקופה קצרה, אצל מקס רגר). ריכרד שטראוס מינה אותו לעוזרו באופרה המלכותית של ברלין, משם המשיך למספר כהונות ניצוח ברחבי אירופה: בברלין, שטרסבורג (שם החליף את אוטו קלמפרר בתיאטרון העירוני), פראג, דרמשטאדט, דיסלדורף וגלאזגו, לפני שנעשה מנצח ראשי, בשנת 1924, של האופרה הממלכתית של ברלין (שהחליפה בינתיים את האופרה המלכותית). בשנת 1930 ניצח סל לראשונה בארצות הברית, על תזמורת סנט לואיס.

סל היה בארצות הברית כאשר פרצה מלחמת העולם השנייה, והוא נשאר והשתקע שם. משנת 1942 עד 1946 היה מנצח קבוע במטרופוליטן אופרה בניו יורק. בשנת 1946 התאזרח בארצות הברית וקיבל את משרת המנצח הראשי (מנהל מוזיקלי) של תזמורת קליבלנד. הוא החזיק במשרה זו עד מותו, בשנת 1970. מייחסים לו את העלאת קרנה של תזמורת קליבלנד, שהייתה תזמורת אזורית ברמה סבירה, לרמה בינלאומית. מסוף שנות החמישים עד מותו של סל נחשבה התזמורת לאחת המשובחות בעולם. לא זו בלבד שסל לקח את התזמורת למסעות שנתיים אל קרנגי הול ולחוף המזרחי, הוא אף הוביל אותה למסעותיה הבינלאומיים הראשונים באירופה, בברית המועצות, באוסטרליה וביפן.

סל יצר קשרים טובים עם תזמורת הקונצרטחבאו באמסטרדם, שם היה מנצח אורח תדיר, וכן הרבה להופיע בפסטיבל זלצבורג. בשנות חייו האחרונות שימש גם כיועץ מוזיקלי לפילהרמונית של ניו יורק.

עבודתו של סל כמלחין ידועה פחות. נוסף לכתיבת יצירות מקוריות, עיבד את רביעיית המיתרים מס' 1 של סמטנה, "מתוך חיי", לתזמורת.

## קישורים חיצוניים

* 
* 

קטגוריה:מנצחים יהודים אמריקאים
קטגוריה:מנצחים יהודים הונגרים
קטגוריה:מנצחים יהודים אוסטרים
קטגוריה:מנצחים יהודים גרמנים
קטגוריה:סגל ניו סקול
קטגוריה:מהגרים מאוסטריה לארצות הברית
קטגוריה:בודפשט: אישים
קטגוריה:יהדות בודפשט
קטגוריה:מסדר האימפריה הבריטית
קטגוריה:הונגרים שנולדו ב-1897
קטגוריה:הונגרים שנפטרו ב-1970
אדריאנוס הרביעי

**אדריאנוס הרביעי** (בלטינית: **Hadrianus IV**) היה האפיפיור בשנים 1154–1159, והיחיד ממוצא אנגלי.

לפני שנבחר לאפיפיור שימש כנונציו (שגריר אפיפיורי) לסקנדינביה.

במקביל למינויו לתפקיד האפיפיור, הוכתר פרידריך ברברוסה לקיסר גרמניה והקיסרות הרומית הקדושה. האפיפיור אדריאנוס הרביעי ראה עצמו כפטרונו של פרידריך ברברוסה ונתן גיבוי למלחמותיו.

בשנת 1155 השתמש בסמכותו כאפיפיור (בולה אפיפיורית – **) ו"העניק" למלך אנגליה הנרי השני את השליטה על אירלנד, מטעם הכס הקדוש. בכך הביא לתחילת הכיבוש האנגלי הממושך באי האירי (עד 1921).

## קישורים חיצוניים

* 
* 

קטגוריה:נונציו (שגרירים אפיפיוריים)
קטגוריה:אפיפיורים בימי הביניים
קטגוריה:אפיפיורים במאה ה-12
קטגוריה:נפטרים ב-1159
המנון ברזיל

**ה[[המנון לאומי|המנון הלאומי]] ה[[ברזיל|ברזילאי]]** (**Hino Nacional Brasileiro** בפורטוגזית) הולחן לראשונה על ידי פרנסיסקו מנואל דה סילבה עם קבלת העצמאות מפורטוגל ב-1822, אך לא היה בשימוש עד 1890. ההמנון הראשון היה "המנון העצמאות" (Hino da Independência), שנכתב על ידי פדרו הראשון, מקים האימפריה הברזילאית. כשהוקמה הרפובליקה ב-1889, כתב ז'ואקים אוסוריו דוקי אסטרדה מילים ללחן של דה סילבה, ששונה קלות.

## מילות ההמנון

## מדיה

## ראו גם

## קישורים חיצוניים

## הערות שוליים

קטגוריה:ברזיל: סמלים לאומיים
ברזיל
Live (אלבום של אליס אין צ'יינס)

**Live** הוא אלבום הופעה של להקת הגראנג' אליס אין צ'יינס, שיצא בשנת 2000.

זהו אלבום ההופעה היחיד של הלהקה, מלבד האלבום האקוסטי Unplugged. הוא כולל שירים מתוך הופעות שהתקיימו בסיאטל, דאלאס, גלאזגו, נגויה (יפן), סנט לואיס (מיזורי) וקנזס סיטי (מיזורי).

## רשימת השירים

## קישורים חיצוניים

קטגוריה:אלבומי אליס אין צ'יינס
קטגוריה:אלבומי הופעה באנגלית
קטגוריה:אלבומי חברת קולומביה רקורדס
טטואין

במלחמת הכוכבים, **טַטוּאִין** (Tatooine) הוא כוכב לכת מדברי וחולי, ועליו סופות חול הן דבר שכיח למדי. למרות צחיחותו ההערכה היא כי טטואין מכיל כ-20,000 מיני יצורים. הכוכב סובב סביב שתי שמשות ולו שני ירחים. בטטואין קיימים כמה מינים חיים דמויי אדם, הנוטים לחוסר נימוס ופרימיטיביות, ביניהם ניתן למנות:

* "ג'אוות": יצורים נמוכים בעלי גלימות חומות אשר רוב חייהם עוסקים בסחר בחלקי חילוף ובדרואידים (שהם גנבו או מצאו בחולות). בסרט הרביעי ניתן לראות כלי רכב הנקרא "Sand Crawler" (סאנד קראולר), שבו חיים לרוב הג'אוות במסגרת של שבט, ומשמש אותם לחיים, לתנועה, ולאחסון ועיבוד הסחורה.
* "אנשי החול" או "יצורי החול" (טסקן ראידרס): שבטים של יצורים דמויי-אדם אלימים ומרושעים הנוהגים לפצוע ולחבל בכל דבר הנכנס אל גבולות שטחם. הם עוסקים גם בביזה ובסחר בעבדים. הם התושבים המקוריים של הכוכב.

טאטואין הוא כוכב הבית של משפחת סקייווקר. שם אנו פוגשים את אנאקין ואמו, שמי (מלחמת הכוכבים - פרק 1: אימת הפנטום), בתור עבדים השייכים למכונאי בשם ואטו. עשר שנים לאחר ששוחרר בידי הג׳די קווי-גון ג׳ין, אנאקין חוזר לטטואין בעקבות סיוטים אודות אמו, אשר נותרה על הכוכב כאשר עזב. הוא מגלה כי אמו נמכרה לחקלאי לחות, אשר שחרר אותה והתחתן עמה. החקלאי, שמו קליג לארס, סיפר לאנאקין כי אימו נחטפה על ידי שבט אנשי חול, ולא חזרה. אנאקין יצא לחיפוש אחריה, וכשמצא אותה, היא כבר גססה מעינויים. מלא בזעם, אנאקין טבח בשבט אנשי החול בחרב האור שלו.

לאחר שאנאקין עבר לצד האפל והפך לדארת' ויידר, בנו - לוק סקייווקר - נשלח בסתר אל טטואין, שם גדל בבית דודיו - אוון לארס, בנו של קליאג, ואשתו, ברו וייטסן. כל אותו הזמן, אובי ואן קנובי, מבודדי הג'דיי שניצלו מבגידת נשיא הרפובליקה וצבא המשובטים (פקודה 66) הסתתר בטטואין על מנת לדאוג לו ולפקח על ביטחונו.

טאטואיין לא נכלל כחלק מהרפובליקה, ובכוכב שולטת משפחת ההאטים ובראשה ג'אבה ההאט ואשתו גארדללה. כתוצאה מכך, חוקי השוויון החלים ברפובליקה הליברלית אינם חלים שם, וכדוגמה לכך ניתן לראות את מנהג העבדות המקובל בפלנטה. נוסף על כך, הכוכב נותן מחסה ליצורים המתועבים ביותר בגלקסיה. רובם משתכנים בנמל החלל "מוס אייסלי", אחד האזורים המפוקפקים ביותר ביקום מלחמת הכוכבים כולו.

במוס אייסלי פגשו לוק סקייווקר ובן קנובי בהאן סולו ושכרו אותו להטיס אותם לכוכב אולדראן. לאחר מכן בנמל החלל, צייד ראשים בשם גרידו מנסה ללכוד את האן, זאת בשם ג׳אבה ההאט - ברון הפשע המושל בכוכב, אשר לו האן חייב כסף רב.

לאחר נפילת האימפריה, התרחשו חגיגות גם בכוכב טאטואין, כפי שאפשר לראות ב"שובו של הג'דיי".

השם ״טטואין״, מגיע משמו של מקום אמיתי בשם תטאווין (تطاوين) הנמצא בתוניסיה. במקום זה צולמו הסצנות בסרטי מלחמת הכוכבים המתרחשות על אותו כוכב. תטאווין כיום הוא אתר עליה לרגל של מעריצי הסדרה, ואתר תיירותי הומה.

## קישורים חיצוניים

קטגוריה:מלחמת הכוכבים
אורתוגרפיה

**אוֹרְתּוֹגְרַפְיָה** (מיוונית: **ορθο** (אורתו) – "נכון", ו־**γραφος** (גְרַפוֹס) – "שכותב") היא מערכת הסימנים והכללים המשמשים לייצוג גרפי של שפה. האורתוגרפיה כוללת הן את הסימנים הגרפיים המשמשים לכתיבה (אותיות, לוגוגרמות, סימנים דיאקריטיים, סימני פיסוק, וכו'), והן את החוקים המתארים כיצד יש להשתמש בהם, כולל חוקי כתיב ופיסוק.

בחלק מהשפות מתייחסת המילה אורתוגרפיה לחוקי הכתיב בלבד. יש להבדיל בין אורתוגרפיה לטיפוגרפיה (אמנות סידור הדף המודפס והספר).

אורתוגרפיה של שפה כוללת גם את הכתב – האורתוגרפיה העברית היא אלפביתית, פונמית ומורפמית. דוגמאות לחוקים אורתוגרפיים הם חוקי הכתיב החסר והמלא.

באנגלית יש 26 אותיות המייצגות עיצורים ותנועות, אך אין סימני הטעמה. לעומת זאת כל אות אנגלית יכולה לייצג צלילים שונים וכל צליל (פונמה) יכול להיכתב במגוון אותיות. בנוסף, קיימים צירופי אותיות הנקראים דיגרפים כגון th, המייצגים צלילים נוספים. שפות שונות המשתמשות באלפבית הלטיני משתמשות בחוקים אורתוגרפיים שונים.

האורתוגרפיה היפנית נחשבת לאחת המסובכות בעולם. היא משלבת אלפי סימנים לוגוגרפיים (במקור סיניים) הנקראים "קאנג'י" ומייצגים מורפמות, עם מאה אותיות נוספות הנקראות "קאנה" (שכוללות את מערכי האותיות היראגאנה, קאטאקאנה ומאניוגאנה, ומייצגות הברות) וכן עם אותיות לטיניות הנקראות רומאג'י. כל המילים בשפה היפנית יכולות להיכתב בכל אחת מהשיטות היראגאנה, קאטאקאנה ורומאג'י ורובן גם בסימני קאנג'י. הבחירה באיזה כתב להשתמש מתבצעת לרוב על פי סטנדרטים נהוגים, קלות הקריאה ובחירה סגנונית. קיים ויכוח אם האורתוגרפיה הסינית היא לוגוגרפית או אידאוגרפית.

## מונחים
* אורתוגרפיה **שטוחה** (למשל, רוסית) היא אורתוגרפיה בה קיים קשר גרפו-פונמי ישיר בעוד שבאורתוגרפיה **עמוקה** (כמו עברית לא מנוקדת או אנגלית) הקשר הגרפו-פונמי אינו חד-חד-ערכי.
* ניתן לקרוא לאורתוגרפיה **יעילה** או לא **יעילה** אם יש בה אות אחת לכל פונמה או מספר אותיות, בהתאמה. לדוגמה, הכתיבה של שם המשפחה הסלאבי Tzschaetzsch (שלרוב ייכתב Tschätsch) אינה יעילה מכיוון שהיא משתמשת בשתים עשרה (או תשע) אותיות כדי לייצג שלוש פונמות בלבד. באורתוגרפיה יעילה השם ייכתב Čäč או Cεc.
* באורתוגרפיה **לקויה** לא מיוצגים כל הצלילים שקיימים בשפה. דוגמאות:
** בשפות אבג'ד כמו ערבית ועברית (בכתיב חסר לא מנוקד) התנועות לא תמיד כתובות ועל הקורא להסיק לבדו מה הן.
** באנגלית, הדיגרף |th|, מייצג שתי פונמות שונות – /ð/ ו־/θ/ (כמו ב-then ו-thin, בהתאמה).

## חוקי דקדוק ורכיבי משפט
* כתיב (חסר/מלא)
* פיסוק
* ניקוד
* אותיות גדולות וקטנות (באנגלית)
* סימון דיאקריטי
* שורשים

## ראו גם
* גרפולוגיה
* קליגרפיה

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:כתב
פיניאטה

ממוזער|250px|משחק פיניאטה
ממוזער|250px|אישה מכה בפיניאטה
**פיניאטה** (בספרדית: **Piñata**) היא מכל צבעוני מעוצב המלא בממתקים וצעצועים. בעת חגיגות היא נתלית בחבל מעץ או מהתקרה, כשילדים מנסים לחבוט בה במקלות כשעיניהם מכוסות, כדי להשיג את הממתקים והצעצועים שבפנים.

מוצא המשחק מספרד ומקסיקו, אך ישנם אנשים הטוענים שמוצא המשחק הוא מסין.

הפיניאטה משמשת כבר מאות שנים לחגוג אירועים כימי הולדת ואת חג המולד, בעיקר באמריקה הלטינית, ומשחק זה השתרש בקרב החברה האמריקאית (במיוחד בקרב המהגרים המקסיקנים).

פיניאטות עשויות מחומרים שבירים כגון קש, עיסת נייר או חרס; באופן מסורתי הן עשויות בצורת אדם או חיה (לרוב חמור), אך בשנים האחרונות ניתן לראות פיניאטות מעוצבות ככלי רכב או דמויות מצוירות.

במקסיקו, הפיניאטה מעוצבת באופן מסורתי ככוכב בעל שבעה קצוות, ומייצגת את השטן ואת שבעת החטאים.

## קישורים חיצוניים

קטגוריה:משחקי ילדים
טרנטון

**טרנטון** (באנגלית: **Trenton**) היא עיר הבירה של ניו ג'רזי שבארצות הברית. לפי מפקד האוכלוסין בשנת 2020, אוכלוסיית העיר מונה 90,871 תושבים.

טרנטון ממוקמת כמעט במרכז ניו ג'רזי - היא רחוקה כ-8 קילומטרים מהמרכז הגאוגרפי הרשמי של ניו ג'רזי. כתוצאה מכך, הדעות חלוקות בנוגע לשיוכה של העיר: חלק אומרים שהיא כלולה בצפון ג'רזי וכחלק הדרומי ביותר של מטרופולין ניו יורק, ואחרים טוענים כי יש לכלול אותה בדרום ג'רזי כעיר הצפונית ביותר של אזור עמק דלאוור. המקומיים מחשיבים אותה כחלק ממרכז ג'רזי, וכך לא כלולה באף אחד משני האזורים.

## היסטוריה
ב-1679 הוקם יישוב על ידי הקווייקרים, באזור שנקרא אז "מפלי דלאוור". הקווייקרים נרדפו בתקופה ההיא באנגליה, וצפון אמריקה היוותה מקום מקלט טוב עבורם לממש את חופש הדת.

עד 1717 העיירה קיבלה את השם "טרנט-טאון", על שם ויליאם טרנט, אחד מבעלי האדמות הגדולים של האזור. מאוחר יותר קוצר השם ל"טרנטון".

במהלך מלחמת העצמאות האמריקאית, העיר הייתה האתר הראשון שבו ניצח ג'ורג' וושינגטון: ב-26 בדצמבר 1776 צבא ארצות הברית בראשות וושינגטון הביס את החיילים ההסיאנים שהוצבו במקום. אחרי סיום המלחמה הייתה טרנטון בירת ארצות הברית לזמן קצר, בחודשים נובמבר-דצמבר של שנת 1784. העיר נחשבה אז לבירה הקבועה של ארצות הברית, אבל מדינות הדרום העדיפו שעיר הבירה תהיה דרומית לקו מייסון דיקסון.

טרנטון הפכה לבירת ניו ג'רזי בשנת 1790, אף כי גם קודם לכן נאספה המועצה המחוקקת בעיר. במהלך מלחמת 1812 פעל בעיר בית החולים המרכזי של צבא ארצות הברית.

טרנטון הייתה מרכז תעשייתי חשוב בין סוף המאה ה-19 לתחילת המאה ה-20. לעיר הגיעו מהגרים רבים מאירופה.

## פוליטיקה וממשל
העיר מנוהלת על ידי מועצת העיר המורכבת משבעה נציגים - שלושה נציגים הנבחרים על ידי כלל העיר, וארבעה נציגים הנבחרים בארבעה מחוזות בחירה. ראש העיר והמועצה נבחרים אחת בארבע שנים, שלא במסגרת מפלגתית. מבחינה ארצית (נכון לשנת 2011), 45% מתושבי העיר רשומים כדמוקרטים, 3% רשומים כרפובליקנים, והשאר לא רשומים לאף מפלגה. בבחירות לנשיאות ארצות הברית 2012, ברק אובמה ניצח בעיר ברוב של למעלה מ-93%.

## קישורים חיצוניים

* 
* 

קטגוריה:מדינות ארצות הברית: ערי בירה
קטגוריה:ניו ג'רזי: ערים
קטגוריה:יישובים שהוקמו ב-1719
קטגוריה:ארצות הברית: ערי בירה לשעבר
לוצרן (קנטון)

**לוצרן** (בגרמנית: **Luzern**, ) הוא קנטון של שווייץ. הוא ממוקם במרכז שווייץ. בירת הקנטון, שנושאת גם את שמו, היא לוצרן והיא העיר הגדולה בקנטון.

## גאוגרפיה
קנטון לוצרן ממוקם במרכז שווייץ. חוצים אותו נהר רויס  ונהר קליינה אמה, ובמזרחו הוא גובל בימת ארבעת הקנטונים. שטח הקנטון נמצא למרגלות האלפים השווייצרים. הנקודה הגבוהה בקנטון היא 2,350 מטר. שטח הקנטון הוא 1,493 קמ"ר.

## היסטוריה
קנטון לוצרן מכיל טריטוריות שהשיגה בירתה לוצרן על ידי הסכם, כיבוש צבאי או רכישה, בצורה נרחבת עד 1415. לוצרן הצטרפה לאיחוד השווייצרי ב-1332. הקנטון ניסה להפרד מהאיחוד בשנים 1841–1847 אך הובס בקרב על ידי כוחות שווייצרים והצטרף מחדש לאיחוד השווייצרי ב-1848 כחבר מלא.

## כלכלה
כ-90 אחוז משטח הקנטון היא אדמה הראויה לעיבוד חקלאי. חקלאות היא המקור הראשי לפרנסה בקנטון, אך גם התעשייה מפותחת. התוצרים החקלאיים החשובים הם דגנים, פירות ובקר. התעשייה מתרכזת בעיקר בטקסטיל, תעשיית מכונות, נייר, עץ וטבק.

גם לתיירות חשיבות רבה. הקנטון קולט תיירים בחופשה לאלפים הקרובים. כמו כן, חלק ניכר מהתחבורה היבשתית החוצה את שווייץ מצפון לדרום עוברת בקנטון.

## דמוגרפיה
אוכלוסיית לוצרן מונה (נכון לדצמבר 2014) 394,604 נפשות. 18.1% מכלל האוכלוסייה הם אזרחים זרים, מתוכם 15.5% הם מאירופה, 1.4% מאסיה, 0.7% מאפריקה, ו -0.5% מן אמריקה.

רוב האוכלוסייה (החל משנת 2010) דוברת גרמנית (91%) ואחריה ישנן סרבו-קרואטית, איטלקית, אלבנית ואנגלית (3%), פורטוגזית וצרפתית 2% וספרדית עם 1%.

### דת
מהמפקד שנערך בשנת 2000, 70.9% הכריזו על עצמם כקתולים, בעוד ש- 11.2% שייכים לכנסייה הרפורמית השווייצרית. 2.23% מכלל האוכלוסייה, היו בכנסייה האורתודוקסית ו- 2.16% מכלל האוכלוסייה שהשתייכו לכנסייה נוצרית אחרת. 3.77% מוסלמים, 875 בודהיסטים, 1,715 הינדים, 5.90% הכריזו על עצמם כאתאיסטים או חסרי דת, ו-3.71% מכלל האוכלוסייה שלא ענו על השאלה.

בלוצרן חיים כ-400 יהודים, ומצוי בו בית חב"ד בניהול הרב חיים דרוקמן.

## קישורים חיצוניים

* 
* הסטטיסטיקה הרשמית
* מידע נוסף על לוצרן
* 

## הערות שוליים

*
קטגוריה:שווייץ: קנטונים
קספופונגין

ממוזער|250px

**קספופונגין** (**Caspofungin**, שם מסחרי: **®Cancidas**) היא תרופה אנטי-פטרתית, הראשונה והיחידה ממשפחת תרופות חדשה הנקראת אכינוקנדינים. התרופה יעילה כנגד זיהומים בפטריות מסוגים *Aspergillus* ו-*[[Candida]]*. מנגנון פעילותה בעיכוב יצור דופן תא הפטרייה. התרופה ניתנת תוך ורידית.

## מנגנון פעולה
תרופות משפחת האכינוקנדינים מעכבות יצור מולקולות 13beta D Glucan - מרכיב חיוני בדופן תא פטריות מסוימות. מנגנון פעולת התרופה לא ברור עד תומו אך ידוע כי מניעת יצור מולקולות 13beta D Glucan גורמת להרס דופן הפטרייה ולמותה.

## פרמקוקינטיקה
צורת המתן של קספופונגין היא תוך ורידית. 97% מהתרופה נקשרים לאלבומין.

פינוי התרופה מהדם בשלושה מנגנונים:
# פירוק כימי
# הידרוליזה
# N -אצטילציה

התרופה אינה מופרשת מהכליה, ולכן אין צורך בהתאמת מינון לחולי אי ספיקת כליות.
התרופה עוברת פירוק איטי בכבד ולכן רמתה בדם מושפעת מתפקוד הכבד.

## טווח פעולה
* *Candida* - יעילות טובה, אם כי קיימים מיני *Candida* מסוימים (*Candida parapsilosis* ו-*Candida guilliermondii*) נגדם פעילות הקספופונגין מוגבלת.
* *Aspergillus*

## התוויות לשימוש קליני באדם
* זיהומים ב-*Candida* כולל זיהומים פולשניים וזהומי *Candida* בוושט.
מחקרים מדגימים יעילות דומה לשל התרופה האנטי פטרתית אמפוטריצין B, אך עם פחות תופעות לוואי.
* זיהומים פולשניים ב-*Aspergillus* (אספרגילוזיס פולשנית) בחולים שאינם מגיבים לטיפול או הסובלים מתופעות לוואי משמעותיות מתרופות אנטי פטרתיות אחרות.

## עמידות
תועדה התפתחות של עמידות לתרופה ב c. albicans, העמידות נדירה. מנגנון העמידות המשוער הוא מוטציה בגן המקודד את האנזים β - D- גלוקן סינתאז.

## תופעות לוואי
קספופונגין נחשבת תרופה בטוחה לשימוש בעלת תופעות לוואי נדירות וקלות. עם זאת, תוארו מקרי אלרגיה במנגנון גרוי להפרשת היסטמין אשר התבטאו בפריחה, נפיחות בפנים, ומיקרה בודד של אנפילקסיס. אין תאורים של פגיעה משמעותית בתפקודי כבד או כליה.

## הריון והנקה
התרופה מוגדרת כתרופה מקבוצה C. התרופה מופרשת בחלב בחולדות, אולם לא ידועה רמת הפרשה בחלב באדם. יש להיזהר במתן התרופה לנשים מניקות.

## בטיחות בילדים
לא נערכו מחקרים מספיקים לגבי בטיחות ויעילות בילדים צעירים מגיל 18. עם זאת - התרופה נמצאת בשימוש קליני במקרים של זהום פטרתי חמור שאינו מגיב או עקב תופעות לוואי לתרופות אנטי פטרתיות אחרות.

## אינטראקציה עם תרופות אחרות
* לא מומלץ לתת בשילוב עם ציקלוספורין עקב פגיעה אפשרית בתפקודי הכבד המתבטאים בעליית אנזימי כבד (טראנסאמינזות).
* מפחיתה רמת טקרולימוס.
* נוכחות ריפמפיצין נמצאה כמורידה את רמת הקספופונגין.

## קישורים חיצוניים

קטגוריה:תרופות נוגדות פטריות
קטגוריה:תרופות לפי א'-ב'
אורן ברזילי

**אורן ברזילי** (נולד ב-12 ביוני 1973) הוא זמר ומוזיקאי ישראלי. סולן להקת הרוק "מופע הארנבות של ד"ר קספר".

## ביוגרפיה
ברזילי גדל בחולון, קיבל שיעורי גיטרה אצל אמנים כמו ארז נץ ודודי לוי ובמקביל אף החל לכתוב שירים וניגן בלהקות שונות בחולון שהמפורסמת ביותר הייתה להקת "Rust". בשנת 1991 ענה למודעה שפרסם שי להב שחיפש מוזיקאים לחבור אליו. המפגש הביא את השניים להקים את ההרכב "מופע הארנבות של ד"ר קספר". הלהקה פעלה 5 שנים, תקליטה הראשון הגיע לאלבום זהב, ואילו שני האלבומים הבאים נכשלו יחסית והיא התפרקה בשנת 1996.

לאחר פירוקה של הלהקה, ברזילי הקים להקה חדשה בשם "נורמה ג'יין", שערכה חזרות במרכז הקהילתי של חולון ותכננה לנסוע ללונדון כדי לכבוש את בריטניה אך ברגע האחרון שניים מחברי הלהקה חזרו בהם.

חודש לאחר מכן נסע ברזילי לניו יורק ולאחר 4 חודשים הקים להקה בשם "the sugar lights" שלא החזיקה מעמד זמן רב. ברזילי החליט להתמחות במוזיקת ראפ ואף למד הנדסת סאונד. לאחר מכן עבד שנה וחצי בחברת הסטארטאפ של אחיו, חזר לניו יורק הקים לייבל משלו, צבר ניסיון במוזיקת היפ הופ והחל להפיק אלבומי היפ הופ.

בשנת 2004 חזר ברזילי לארץ והתארח במופע של שי להב, השניים ראו כי להקתם זוכה להכרה גדולה יותר מאשר ימי השיא שלה והחליטו להתאחד לסיבוב הופעות קצר שהניב אלבום הופעה וסיבוב הופעות נוסף ב-2005.

במחצית השנייה של שנת 2005 הקים ברזילי את להקת בין לבין ("BenLaVain") הניו יורקית עם הישראלים אביטל אורי (תופים) וקרן בר-ניר (באס, קולות רקע). אלבומה הראשון של הלהקה, come on people, שיצא בספטמבר 2005 מדבר על הפרספקטיבה של תושב ניו יורק שלא נולד בה ועל החיים בה.

בשנת 2008 יצא ההרכב החדש ללהקת "מופע הארנבות של ד"ר קספר" לסיבוב הופעות לציון 15 שנה לאלבום הבכורה וכחימום לקראת האלבום החדש.

ביולי 2008 אובחן אורן ברזילי כסובל מתסמונת גייאן-בארה. כל גופו שותק מלבד מהנשימה. לאחר שיקום ממושך חזר להופיע באפריל 2009.

בשנת 2010 הוציא את הסינגל "Dark Blue" ואלבום סולו שכולו באנגלית, המרבה לשוחח על הזמן בו היה משותק בשם "שדים של עצב סופות של אושר". וגם יצא באותה תקופה, סיבוב הופעות בסלון ביתו שבו הוא שר שירים מהאלבום שלו.

בשנת 2016 השתתף בסדרת הדוקו-ריאליטי המצליחה "מחוברים+" (עונה 7) והוציא 3 סינגלים חדשים.

ב 12 בינואר 2017 הוציא את אלבום הסולו הראשון שלו בעברית "שומר הלב" ובו 9 שירים פרי עטו, אשר זכה לביקורות טובות. להיטי האלבום הם: "כל מה שאני רוצה" ו"שומר הלב". זמן קצר לאחר מכן, התחיל לקדם את האלבום שלו בהופעות עם להקת מופע הארנבות של ד"ר קספר. ביוני 2017 התחיל להופיע לבדו ברחבי הארץ.

ביוני 2017 הוציא גרסת קאבר ללהיט האייטיז "מאמי" של מיכאל מחפוד פטישי. בשנת 2019 יצא אלבום הסולו השני שלו בעברית, "בתפילות שלי". להיטי האלבום הם: "אומר דברים בשקט" ו"בתפילות שלי".

ב-2022 עלה המופע "הזוג המוזר" המשותף לאורן ברזילי ולשף ישראל אהרוני, בו הם מספרים סיפורים אישיים ושרים ביחד.

## קישורים חיצוניים

* 

* 
* 
* 
* 
* 
* 
*  
* 
* 
* 

## הערות שוליים

קטגוריה:זמרים השרים בעברית
קטגוריה:זמרי רוק ישראלים
קטגוריה:זמרי פופ ישראלים
קטגוריה:מופע הארנבות של ד"ר קספר
קטגוריה:משתתפי מחוברים
קטגוריה:ישראלים שנולדו ב-1973
ISAPI

**Internet Server Application Programming Interface**, או בראשי תיבות **ISAPI**, הוא ממשק התכנות ליישומים של שרת IIS של מיקרוסופט. רכיבי ISAPI משמשים למטרות רבות, בהן ניתן לציין את המפרשים של שפות תכנות וטכנולוגיות כגון ASP, הרחבות השרת של FrontPage, מימוש טכנולוגיית SSI בשרת IIS, ועוד. שירות נפוץ נוסף שממומש כרכיב ISAPI הוא מנגנון הפניית דפים עבור שרת IIS (מקביל ל־mod_rewrite של שרת אפאצ'י). ניתן להריץ רכיבי ISAPI גם על שרת אפאצ'י בעזרת מודול ההרחבה mod_isapi. הדבר אפשרי על מערכות חלונות בלבד.

קיימים שני סוגים של רכיבי ISAPI: שני הסוגים ממומשים כקובצי DLL.
* הרחבות ISAPI הן יישומי צד שרת מלאים, שניתנים להרצה ישירות משורת הכתובת בדפדפן. ניתן להשתמש בהרחבות ISAPI במקום בתוכנות CGI או בטכנולוגיות צד שרת כמו ASP ו־PHP. דוגמה להרחבת ISAPI היא הרחבות השרת של FrontPage.היתרון של הרחבות ISAPI על פני טכנולוגיות מקבילות הוא המהירות: הרחבות ISAPI פועלות מהר יותר מיישומי CGI, מאחר שהן ממומשות כקובצי DLL, ופועלות באותו מרחב תהליך כמו השרת עצמו. הן יותר מהירות מיישומי ASP, PHP וטכנולוגיות דומות, מאחר שהקוד מהודר ולא מפורש. החיסרון, מנגד, הוא שבאג בהרחבת ISAPI עלול להשפיע על כל השרת, בעוד שבאג ביישום CGI או ASP יוגבל ליישום ה־CGI, או לתסריט המורץ. בנוסף, פיתוח הרחבות ISAPI קשה ומסובך יותר מפיתוח יישומים מקבילים בפלטפורמות מבוססות תסריט, כמו ASP ו־PHP.
* מסנני ISAPI הם רכיבים שקופים למשתמש, שמגיבים לאירועים מסוימים בשרת (לדוגמה, בקשת קובץ מסוג מסוים), ויכולים לשנות את המידע המוחזר ללקוח. כך, לדוגמה, ממומשים מפרשי ASP ו־SSI: כאשר לקוח מבקש דף בסיומת asp מורץ מפרש ASP, מנתח את הדף, ומחזיר לשרת את תוצאות הרצת הקוד, שבתורו מחזיר אותו ללקוח. באופן זה הוא משנה את התנהגות ברירת המחדל של השרת, כל זאת באופן שקוף לחלוטין למשתמש.

## קישורים חיצוניים
* תיעוד אודות ISAPI באתר MSDN Library 
* The ISAPI Developer's Site, תכנות רכיבי ISAPI 

קטגוריה:טכנולוגיות צד-שרת
קטגוריה:תוכנה מבית מיקרוסופט
Demon Days

**Demon Days** הוא אלבום האולפן השני של הלהקה הווירטואלית גורילז (Gorillaz), שיצא במאי 2005.

באלבום מתארחים מס' אמנים והרכבים (פירוט ברשימת השירים).

האלבום הגיע למקום השישי במצעד מכירות האלבומים הרשמי של ארצות הברית - The Billboard 200.

## רשימת השירים
הקרדיט על כתיבת השירים ניתן ללהקה. חלק מהשירים נכתבו בשיתוף עם אמנים אחרים (פרוט בטבלה).

בחלק מהשירים יש הופעות אורח של אמנים אחרים (פרוט בטבלה).





## זכיות
*גראמי 2006 - על .Feel Good Inc - שיר פופ עם שיתוף פעולה בין 2 אמנים עם קולות (Best Pop Collaboration With Vocals)
*פרסי המוזיקה של MTV לשנת 2005 (2005 MTV Europe Music Awards)- הלהקה הטובה ביותר (Best Group)

## סינגלים

## קישורים חיצוניים
* 

* ביקורת ב-allmusic

## הערות שוליים

קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
OpenVMS

**OpenVMS** (ובקיצור **VMS**, ראשי תיבות של Virtual Memory System) היא מערכת הפעלה שמיועדת למחשבים עם מעבדי VAX ,Alpha ו־Itanium. המערכת נוצרה על ידי חברת Digital Equipment Corporation (היום VSI), שגם פיתחה את מחשבי ה־VAX ו־Alpha.

VMS פותחה במקור כמערכת הפעלה למיני-מחשבים מסדרת VAX. גרסתה הראשונה יצאה בשנת 1978, יחד עם השקת הדגם הראשון של מחשב VAX (VAX-11/780). העיצוב שלה התבסס על מערכות הפעלה קודמות של Digital, בפרט RSX של מחשבי PDP, אך החידוש העיקרי בה היה ניהול זיכרון וירטואלי ועבודה במצב של 32 ביט.

בשנת 1983 הוצג חידוש נוסף ב־VMS - ה־VAXCluster, שהיה ליישום המסחרי המצליח הראשון של אשכול מחשבים - רשת מחשבים שמגבים אחד את השני ומשתפים משאבי אחסון ותורי הדפסה.

VMS פעלה בכל הסוגים של מחשבי VAX - הן השרתים הגדולים והן תחנות MicroVAX ,VAXstation וכו'.

בשנת 1992 השיקה חברת Digital את המעבד החדש Alpha, שפעל בטכנולוגיית RISC ויחד איתו הציגה את הגרסה החדשה של VMS שידעה לפעול גם במעבדים אלה. VMS קיבלה מספר תכונות חדשות של תמיכה בפרוטוקולים פתוחים כפי שהוגדרו על ידי POSIX ובהתאם שמה שונה ל־OpenVMS.

בשנת 2005 יצאה הגרסה הרשמית הראשונה של OpenVMS למעבדי Itanium.

בדומה ליוניקס, VMS היא מערכת הפעלה בעלת ממשק טקסטואלי ביסודה. שפת הפקודות של VMS נקראת DCL - Digital Command Language; בהשוואה לפקודות shell של יוניקס ו־DOS פקודות DCL נראות יותר כמו מילים שלמות באנגלית ופחות כמו קיצורים. בתחנות עבודה מבוססות VMS ניתן לעבוד גם בסביבה הגרפית DECwindows, גרסה של X11.

VMS תומכת במספר פרוטוקולי תקשורת. הפרוטוקול העיקרי שלה הוא DECnet, פרוטוקול קנייני של Digital. VMS תומכת גם בפרוטוקולי חבילת הפרוטוקולים TCP/IP ובפרוטוקול LAT לעבודה מול מסופים "טיפשים" (כגון VT).

## קישורים חיצוניים

* 
* האתר הרשמי של OpenVMS
* תיעוד מלא של OpenVMS

קטגוריה:ערכים שבהם תבנית בריטניקה אינה מתאימה
קטגוריה:מערכות הפעלה
קטגוריה:תוכנות שהושקו ב-1977
קטגוריה:מוצרי DEC